Søren Georg Daniel de Fine von Krogh Hasle

Søren Georg Daniel de Fine von Krogh Hasle (født 24. mars 1910, død 5. november 1958) var en norsk jurist og NS-embetsmann under andre verdenskrig. 

Han var medlem av Nasjonal Samling fra 16. januar 1941 og fylkesmann i Troms fra juli 1941. Hasle var ekspedisjonssjef i Lovavdelingen i Justisdepartementet fra juli 1943 og formann i Politiets alminnelige særdomstol fra 22. mai 1944. Han medvirket til at en rekke norske motstandsfolk ble dømt til døden.

Hasle ble dømt til tvangsarbeid på livstid i Eidsivating lagmannsrett 26. juni 1947. Dommen ble opprettholdt av Høyesterett 16. mai 1951. Han ble løslatt fra Bjørkelangen tvangsarbeidsleir 11. juni 1954.

Referanser

Norske jurister
Medlemmer av Nasjonal Samling
Nordmenn fra andre verdenskrig
Fylkesmenn fra Nasjonal Samling
Nordmenn dømt i landssvikoppgjøret etter krigen